Maatietopalvelu

Kyselyvastaus

**Asiakirjan tunnus:** KT996

**Päivämäärä**: 3.3.2025

**Julkisuus:** Julkinen

**Somalia / Dhulbahante-klaanin tai SSC-militian harjoittama pakkorekrytointi Soolin maakunnassa**

**Somalia / Forced recruitment practiced by Dhulbahante clan or SSC militia in Sool region**

Kysymykset

1. Onko lähteistä löydettävissä tietoa Dhulbahante-klaanin tai SSC-militian harjoittamasta pakkorekrytoinnista Soolin maakunnassa? Jos kyllä, mitä tietoa?

Questions

1. Is there any information about Dhulbahante clan or SSC militia practicing forced recruitment in Sool region? If yes, what kind of information?

# Onko lähteistä löydettävissä tietoa Dhulbahante-klaanin tai SSC-militian harjoittamasta pakkorekrytoinnista Soolin maakunnassa? Jos kyllä, mitä tietoa?

Taustaa

Soolin maakunta sijaitsee Puntmaan ja Somalimaan kiistanalaisella raja-alueella (kuva 1).[[1]](#footnote-1) Soolin maakunnan kolme itäisintä piirikuntaa (Laas Caanood, Xudun ja Taleex) sijaitsevat kiistanalaisella alueella, jota sekä Puntmaa että Somalimaa vaativat omakseen. Läntisin Caynabon piirikunta kuuluu Somalimaan hallintoalueeseen.[[2]](#footnote-2)

Dhulbahante-klaani (Dulbahante) kuuluu Darod-klaaniperheen Harti-klaaneihin (Darod/Harti/Dhulbahante). Dhulbahante on Soolin maakunnan valtaklaani.[[3]](#footnote-3) Sool on pääasiassa Dhulbahante-klaanin asuttama ja enemmistö maakunnan väestöstä kuuluu siihen.[[4]](#footnote-4) Dhulbahante-klaani asuttaa Soolissa pääasiassa Laas Caanoodin, Taleexin ja Xudunin piirikuntia.[[5]](#footnote-5) Maakunnan länsiosia ja Caynabon kaupunkia asuttavat Isaaq-klaanit.[[6]](#footnote-6) Soolin maakunnan kiistanalaiset alueet ovat pääasiassa Dhulbahante-klaanin asuttamia.[[7]](#footnote-7)

Soolin, Sanaagin ja Caynin (Togdheerin maakunnassa) alueilla toimiva SSC-militia on sidoksissa Dhulbahante-klaaniin. SSC-militiat koostuvat pääasiassa Dhulbahante-klaanin jäsenistä.[[8]](#footnote-8) International Crisis Groupin (Crisis Group) mukaan Dhulbahante-klaani on saanut lisäksi taloudellista tukea, varusteita ja taistelijoita pääasiassa liittoutuneilta Harti-klaaneilta (Warsangeli ja Majerteen), minkä lisäksi Harti-klaanien militioita on liittynyt tukemaan Dhulbahantea.[[9]](#footnote-9)

Dhulbahante-klaani on pitkään etsinyt vaihtoehtoista hallintomuotoa ja vaatinut itsehallintoa Soolin, Sanaagin ja Caynin alueilla.[[10]](#footnote-10) Autonomiaa vaativa Dhulbahante-klaani on perinteisesti vastustanut Somalimaan hallintoa klaanin asuttamilla alueilla Soolin, Sanaagin ja Caynin alueilla sekä klaanin alueiden liittämistä Somalimaahan.[[11]](#footnote-11) Somalimaassa Dhulbahante-klaani on vähemmistöasemassa ja sillä on rajallisesti poliittista vaikutusvaltaa.[[12]](#footnote-12)

Paikallisen Dhulbahante-taustaisen oppositiopoliitikon salamurha Laas Caanoodin (Las Anod) kaupungissa loppuvuonna 2022 sytytti uudelleen vuosikymmeniä kestäneet jännitteet Dhulbahante-klaanin ja Somalimaan hallinnon välillä koskien Dhulbahante-klaanin pitkäaikaisia itsehallintovaatimuksia alueella.[[13]](#footnote-13) Vuoden 2023 helmikuussa Dhulbahante-klaanin vanhimmat antoivat autonomiajulistuksen, jonka mukaan Soolin, Sanaagin ja Caynin alueet eivät ole enää osa Somalimaata, vaan ne kuuluisivat jatkossa Somalian liittovaltion alaisuuteen.[[14]](#footnote-14) Siitä lähtien Laas Caanoodin kaupungissa ja sen lähialueilla on ollut käynnissä konflikti Somalimaan turvallisuusjoukkojen ja Dhulbahante-klaania edustavan SSC-militian välillä.[[15]](#footnote-15)

Vuoden 2023 elokuun lopussa Dhulbahante-militiat pakottivat Somalimaan joukot vetäytymään Dhulbahante-klaanin asuttamalta alueelta. Crisis Groupin mukaan elokuun 2023 jälkeen Somalimaan joukoilla ei ole enää merkittävää läsnäoloa Dhulbahante-klaanin alueella. Rintamalinja siirtyi pois Las Anodin kaupungista, ja uusi rintamalinja Dhulbahante-klaanimilitian ja Somalimaan hallituksen joukkojen välillä vakiintui Oogin ja Guumaysin kylien väliin läntiseen Sooliin.[[16]](#footnote-16) Somalimaan joukot vetäytyivät Oogin länsipuolelle ja SSC-Khatumon joukot ottivat haltuunsa alueet Guumaysin itäpuolella.[[17]](#footnote-17) Uusi jakolinja vastaa karkeasti Dhulbahante- ja Isaaq-klaanien välistä rajaa siten, että Dhulbahante on valtaklaani SSC-Khatumon hallinnossa ja Isaaq on valtaklaani Somalimaan hallinnossa.[[18]](#footnote-18)


Crisis Groupin raportoinnin perusteella Somalimaan ja SSC-Khatumon välinen rintamalinja on pysynyt muuttumattomana syyskuusta 2023 lähtien.[[19]](#footnote-19) Crisis Groupin mukaan vuonna 2024 Somalimaan ja SSC-Khatumon välinen rintamalinja Soolin maakunnassa pysyi enimmäkseen rauhallisena. Jännitteet osapuolten välillä säilyivät, mutta tilanne pysyi vakaana.[[20]](#footnote-20) Molemmat osapuolet jatkoivat asemiensa vahvistamista ja liikehdintää lähellä rintamalinjaa, mutta taistelut eivät ole alkaneet uudelleen.[[21]](#footnote-21) Keväällä 2024 osapuolten välillä raportoitiin kasvavia jännitteitä, ja molempien osapuolten on raportoitu varustautuvan alueella.[[22]](#footnote-22) Crisis Groupin joulukuussa 2024 julkaiseman raportin mukaan konflikti Soolissa on jäätynyt konflikti, ja riski konfliktin syttymiselle uudelleen on edelleen olemassa.[[23]](#footnote-23)

Alkuvuonna 2023 Dhulbahante-klaani ja SSC-klaanimilitiat perustivat Soolin alueelle erillishallintoalueen nimeltä SSC-Khatumo.[[24]](#footnote-24) Sitä johtaa Dhulbahante-klaanin vanhimmista koostuva hallintoelin.[[25]](#footnote-25) Hiiraal Instituten raportin mukaan kaikki Dhulbahante-alaklaanit ovat osoittaneet tukensa SSC-Khatumo -liikkeelle.[[26]](#footnote-26) SSC-Khatumon tavoitteena on liittyä autonomisena osavaltiona osaksi Somalian liittovaltiota.[[27]](#footnote-27) Somalimaa ei hyväksy erillishallintoa Soolissa.[[28]](#footnote-28) Somalian liittovaltion hallitus on puolestaan tunnustanut SSC-Khatumon väliaikaisena siirtymäkauden hallintona.[[29]](#footnote-29) ACLED:n (Armed Conflict Location & Event Data) mukaan SSC-hallinto alkoi kerätä veroja Soolin, Sanaagin ja Caynin alueilla marraskuussa 2023 kerätäkseen lisävaroja hallinnolle, joka muuten olisi pääasiassa Darod-klaanien jäsenten taloudellisen tuen varassa.[[30]](#footnote-30)

Somalian hallintaolosuhteita kuvaavan karttalähteen mukaan SSC-Khatumo kontrolloi Soolissa Laas Caanoodin kaupungin ympärillä levittäytyvää aluetta (kuva 1). SSC-Khatumon ydinalue ulottuu Laas Caanoodista länteen Guumaysin (Gumays) paikkakunnalle asti ja itään Tukaraqin paikkakunnalle asti. SSC-Khatumon poliittinen vaikutusvalta ulottuu laajemmalle alueelle Soolin, Sanaagin ja Caynin alueilla. Karttalähteen mukaan SSC-Khatumon vaikutusalueen ja Somalimaan hallinnoiman alueen välinen raja kulkee Soolissa Guumaysin ja Oogin (Og) paikkakuntien välillä. Soolin maakunnan läntiset osat Oogista länteen ovat Somalimaan hallintoa tukevien joukkojen hallinnassa.[[31]](#footnote-31)

Rekrytointi

Crisis Groupin konsultoimien paikallisten lähteiden mukaan Laas Caanoodin konfliktin molemmat osapuolet, eli Dhulbahante-klaanimilitiat ja Somalimaan hallituksen joukot, pyrkivät rekrytoimaan uusia taistelijoita joukkoihinsa vuoden 2023 huhti- ja toukokuussa.[[32]](#footnote-32) Hiiraal Instituten raportin mukaan Dhulbahante- ja Harti-klaanien jäseniä on loikannut Somalimaan ja Somalian armeijasta, Puntmaan turvallisuusjoukoista ja muista klaanimilitioista liittyäkseen

Kuva 1. Somalian aluehallintatilanne heinäkuussa 2024. Lähde: [PolGeoNow 30.7.2024](https://controlmaps.polgeonow.com/2024/07/preview-of-2024-somalia-control-map/).

SSC-Khatumon joukkoihin.[[33]](#footnote-33) Uutisartikkelin mukaan Dhulbahante-klaanin jäseniä on palannut myös diasporasta Laas Caanoodiin konfliktin alkamisen jälkeen.[[34]](#footnote-34)

YK:n yleiskokouksen ja turvallisuusneuvoston lapsia aseellisessa konfliktissa käsittelevän raportin mukaan Soolin maakunnassa toimivien klaanimilitioiden raportoitiin rekrytoineen ja hyödyntäneen 15 lasta vuoden 2023 aikana.[[35]](#footnote-35) YK:n pakolaisjärjestö UNHCR raportoi marraskuussa 2024 eskaloituvasta klaanikonfliktista Dhulbahante-klaania edustavan SSC-militian ja Isaaq-alaklaani Habar Jeclon SSB-militian välillä Buuhoodlen alueella (eli ns. Caynin alueella[[36]](#footnote-36)) Soolin naapurimaakunnassa Togdheerissa. Konfliktin taustalla olivat Somalimaan ja SSC:n väliset poliittiset jännitteet sekä klaanikiistat. UNHCR:n mukaan lapsilla on erityinen riski joutua mobilisoiduiksi tai pakkorekrytoiduiksi klaanimilitioihin, kun jännitteet klaanien välillä jäävät ratkaisematta. Paikallisilta terveyskeskuksilta saatujen tietojen mukaan loukkaantuneiden ja menehtyneiden militioiden jäsenten joukossa oli lapsia, mikä viittaa lapsiin kohdistuvaan rekrytointiriskiin. Konfliktin jatkuessa riski saattaa kasvaa.[[37]](#footnote-37)

Käytettävissä olevista lähteistä ei löytynyt muuta tietoa Dhulbahante-klaanimilitian tai SSC-militian harjoittamasta rekrytoinnista tai mahdollisesta pakkorekrytoinnista Soolin maakunnassa.

Klaanimilitiat

Somaliassa useimmilla klaaneilla on omat klaanimilitiansa.[[38]](#footnote-38) Klaanimilitiat ovat aseellisia ryhmiä, jotka perustuvat yhteiseen syntyperään (eli klaanitaustaan).[[39]](#footnote-39) Paikallisyhteisöt ylläpitävät omia klaanimilitioita puolustaakseen itseään. Klaanimilitioiden tärkein tehtävä on suojella tai laajentaa oman klaanin pääsyä maahan ja veteen.[[40]](#footnote-40) Klaanimilitioita toimii Somaliassa etenkin alueilla, missä valtion läsnäolo on heikko.[[41]](#footnote-41)

Klaanimilitioita ylläpidetään klaanin jäsenien taloudellisella ja materiaalisella tuella.[[42]](#footnote-42) Klaanimilitioita ylläpitävät ja tukevat klaanin jäsenet, jotka ovat riippuvaisia militian suojelusta ja poliittisesta tuesta kriisitilanteissa. Vastaavasti klaanimilitiat ovat riippuvaisia klaanin jäsenistä rekrytoidessaan uusia jäseniä militiaan.[[43]](#footnote-43)

Klaanitausta ja klaaniuskollisuus velvoittavat jokaista klaanin jäsentä tukemaan oman klaaninsa jäseniä kiistatilanteissa.[[44]](#footnote-44) Maahanmuuttoviraston tiedonhankintamatkaraportin mukaan ”*klaanijäsenyys on vastavuoroista ja jokaisen klaanin jäsenen edellytetään auttavan ja tukevan klaania ja sen jäseniä kaikin mahdollisin keinoin*”.[[45]](#footnote-45)

Tanskan maahanmuuttoviranomaisen (Danish Immigration Service, DIS) vuonna 2004 julkaiseman maatietoraportin mukaan jokaisen klaaniin kuuluvan perheen odotetaan tukevan omaa klaaniaan tarjoamalla taistelijoita klaanimilitiaan, maksamalla tietyn summan rahaa tai lahjoittamalla aseen militialle. Mikäli klaanin jäsen kieltäytyy liittymästä oman klaaninsa militiaan, kieltäytyjä ei voi enää turvautua klaaninsa tukeen tai suojeluun. Raportin mukaan on kuitenkin hyvin epätodennäköistä, että somaliklaanin jäsen kieltäytyisi liittymästä oman klaaninsa militiaan. Oman klaanin militiaan liittymistä pidetään velvollisuutena.[[46]](#footnote-46)

## Lähteet

ACAPS 14.4.2023. *Somalia: Key Crises to Watch in 2023*. <https://www.acaps.org/sites/acaps/files/products/files/20230413_acaps_thematic_report_somalia_key_crises_to_watch_in_2023.pdf> (käyty 24.2.2025).

ACLED (Armed Conflict Location & Event Data Project)

24.1.2025. *Data Export Tool* (turvallisuusvälikohtaukset Somaliassa aikavälillä 1.1.2023-31.12.2024). <https://acleddata.com/data-export-tool/> (käyty 31.1.2025).

30.9.2024. *Situation Update September 2024. State officials in Somalia crack down on clan militia checkpoints*. <https://acleddata.com/2024/09/30/state-officials-in-somalia-crack-down-on-clan-militia-checkpoints-september-2024/> (käyty 5.2.2025).

1.3.2024. *Situation Update February 2024. Somalia: Al-Shabaab's Infiltration of a Military Base in Mogadishu and Somaliland's Conflict*. <https://acleddata.com/2024/03/01/situation-update-february-2024-al-shabaabs-infiltration-of-a-military-base-in-mogadishu-and-somalilands-conflict/> (käyty 25.2.2025).

15.1.2024. *Situatuation Update January 2024. The Complexities of the Somaliland-Ethiopia Sea Access Deal.* <https://acleddata.com/2024/01/26/somalia-situation-update-january-2024-the-complexities-of-the-somaliland-ethiopia-sea-access-deal/> (käyty 25.2.2025).

3.3.2023. *Context Assessment: Heightened Political Violence in Somalia*. <https://acleddata.com/2023/03/03/context-assessment-heightened-political-violence-in-somalia/> (käyty 28.2.2025).

Crisis Group (International Crisis Group)

11.12.2024. *Somaliland’s Peaceful Handover Withstands Neighbourhood Strains*. <https://www.crisisgroup.org/africa/horn-africa/somaliland/somalilands-peaceful-handover-withstands-neighbourhood-strains> (käyty 28.2.2025).

2024. *CrisisWatch Database (January 2024 - December 2024)*. <https://www.crisisgroup.org/crisiswatch/database?location%5B%5D=117&crisis_state=&created=custom&from_month=1&from_year=2024&to_month=12&to_year=2024> (käyty 27.2.2025).

19.5.2023. *Time for Somaliland and the Dhulbahante to Talk.* <https://www.crisisgroup.org/africa/horn-africa/somaliland/time-somaliland-and-dhulbahante-talk> (käyty 24.2.2025).

2023. *CrisisWatch Database (January 2023 - December 2023).* <https://www.crisisgroup.org/crisiswatch/database?location%5B%5D=117&crisis_state=&created=custom&from_month=1&from_year=2023&to_month=12&to_year=2023> (käyty 27.2.2025).

DIS 3/2004. *Human rights and security in central and southern Somalia. Joint Danish, Finnish, Norwegian and British fact-finding mission to Nairobi, Kenya 7- 21, January 2004*. Saatavilla: <https://www.ecoi.net/en/file/local/1413021/470_1161613312_24815-somaliaapport2004.pdf> (käyty 26.2.2025).

EASO (European Asylum Support Office)

4.9.2021. *Country of Origin Information Report. Somalia: Security Situation*. <https://euaa.europa.eu/sites/default/files/publications/2021_09_EASO_COI_Report_Somalia_Security_situation_new_AC.pdf> (käyty 28.2.2025).

1.7.2021. *Country of Origin Information Report. Somalia: Actors.* <https://coi.euaa.europa.eu/administration/easo/PLib/2021_07_EASO_COI_Report_Somalia_Actors.pdf> (käyty 25.2.2025).

EUAA (European Union Asylum Agency) 23.2.2023. *Somalia: Security Situation (February 2023)*. <https://euaa.europa.eu/publications/somalia-security-situation-february-2023> (käyty 28.2.2025).

Felbab-Brown, Vanda / UNU (United Nations University) 2020. “The Problem with Militias in Somalia. Almost Everyone Wants Them Despite Their Dangers”. Teoksessa: *Hybrid Conflict, Hybrid Peace. How militias and paramilitary groups shape post-conflict transitions*. <https://i.unu.edu/media/cpr.unu.edu/post/3895/HybridConflictSomaliaWeb.pdf> (käyty 25.2.2025).

Garowe Online 20.5.2024. *Somaliland Deploys Troops and Artilleries to Sool region Amid Rising Tensions.* <https://www.garoweonline.com/en/news/somaliland/somaliland-deploys-troops-and-artilleries-to-sool-region-amid-rising-tensions> (käyty 24.5.2024).

Hiiraal Institute 5/2023. *The road to resolution: Understanding the intricacies of the Las Anod conflict & the path to peace*. <https://hiraalinstitute.org/wp-content/uploads/2023/05/The-Las-Anod-Conflict.pdf> (käyty 27.2.2025).

Hiiraan Online 6.2.2023. *SSC-Khatumo elders and leaders declare autonomy from Somaliland, sparking violent clashes.* <https://www.hiiraan.com/news4/2023/Feb/189809/ssc_khatumo_elders_and_leaders_declare_autonomy_from_somaliland_sparking_violent_clashes.aspx?utm_source=hiiraan&utm_medium=SomaliNewsUpdateFront> (käyty 12.2.2023).

HIPS (The Heritage Institute for Policy Studies) 5/2024. *State Of Somalia 2023 Report*. <https://heritageinstitute.org/state-of-somalia-2023-report/> (käyty 5.2.2025).

ISS (Institute for Security Studies) / Mahmood, Omar 11/2019. *Overlapping claims by Somaliland and Puntland. The case of Sool and Sanaag*. <https://issafrica.s3.amazonaws.com/site/uploads/ear27.pdf> (käyty 28.2.2025).

ISW (Institute for the Study of War) 15.2.2023. *Salafi-Jihadi Movement Weekly Update, February 15, 2023.* <https://understandingwar.org/backgrounder/salafi-jihadi-movement-weekly-update-february-15-2023> (käyty 24.2.2025).

Maahanmuuttovirasto / Maatietopalvelu 5.10.2018. *Somalia: Tiedonhankintamatka Mogadishuun ja Nairobiin tammikuussa 2018*. <https://migri.fi/documents/5202425/5914056/Somalia+tiedonhankintamatkaraportti+actatettu.pdf/1d496f99-9fde-a066-9d41-d7b95a32c144/Somalia+tiedonhankintamatkaraportti+actatettu.pdf?t=1540364585000> (käyty 26.2.2025).

New Lines Magazine / Stremple, Paul 6.11.2023*. The Fight for Independence Has Drawn Many Somalis From the Diaspora to Las Anod*. <https://newlinesmag.com/reportage/the-fight-for-independence-has-drawn-many-somalis-from-the-diaspora-to-las-anod/> (käyty 24.2.2025).

OCHA (United Nations Office for the Coordination of Humanitarian Affairs)

20.7.2023. *Somalia: Administrative Reference Map, As of 20 July 2023*. <https://www.unocha.org/publications/map/somalia/somalia-administrative-reference-map-20-july-2023> (käyty 6.2.2025).

9.2.2023. *Somalia: Flash Update No. 1 Fighting in Laas Caanood, Sool Region, 9 February 2023*. Saatavilla Reliefweb-tietokannassa: <https://reliefweb.int/report/somalia/somalia-flash-update-no-1-fighting-laas-caanood-sool-region-9-february-2023> (käyty 28.2.2025).

PolGeoNow (Political Geography Now)

30.7.2024. *Preview of 2024 Somalia Control Map*. <https://controlmaps.polgeonow.com/2024/07/preview-of-2024-somalia-control-map/> [edellyttää kirjautumista] (käyty 28.2.2025).

18.2.2023. *Somalia Control Map & Timeline: Al Shabaab in Retreat - January 2023 (Subscription) - Final Version*. <https://www.polgeonow.com/> [edellyttää kirjautumista] (käyty 24.2.2025).

RVI (Rift Valley Institute) & SSF (Somalia Stability Fund) 12/2021. *Land Conflict in Somalia: Key issues and challenges for transformation.* <https://stabilityfund.so/wp-content/uploads/2022/01/Land-Conflict-Full-report-PRINT.pdf> (käyty 26.2.2025).

Shabelle News 28.2.2023. *Somaliland vows to retake Las Anod after losing to SSC militia*. <https://shabellemedia.com/somaliland-vows-to-retake-las-anod-after-losing-to-ssc-militia/> (käyty 28.2.2023).

Somali Dispatch 22.5.2024. *SSC-Khatumo sends stern warning to Somaliland*. <https://www.somalidispatch.com/latest-news/ssc-khatumo-sends-stern-warning-to-somaliland/> (käyty 24.5.2024).

UNGA (United Nations General Assembly) / UNSC (United Nations Security Council) 3.6.2024. *Children and armed conflict : report of the Secretary-General*. A/78/824-S/2024/384. <https://digitallibrary.un.org/record/4051293?v=pdf&ln=fr> (käyty 28.2.2025).

UNHCR (United Nations High Commissioner for Refugees) / PSMN (Protection and Solution Monitoring Network) 5.11.2024. *UNHCR Somalia Protection and Solutions Monitoring Network (PSMN) Flash Alert #18 | November 2024*. Saatavilla Reliefweb-tietokannassa: <https://reliefweb.int/report/somalia/unhcr-somalia-protection-and-solutions-monitoring-network-psmn-flash-alert-18-november-2024> (käyty 24.2.2025).

UNSC (United Nations Security Council)

13.10.2023. *Situation in Somalia : report of the Secretary-General. S/2023/758*. <https://digitallibrary.un.org/record/4024358?ln=en> (käyty 24.2.2025).

2.10.2023. *Letter dated 29 September 2023 from the Chair of the Security Council Committee pursuant to resolution 751 (1992) concerning Al-Shabaab addressed to the President of the Security Council. S/2023/724.* <https://digitallibrary.un.org/record/4023494?ln=en> (käyty 24.2.2025).

16.2.2023. *Situation in Somalia. S/2023/109*. <https://www.securitycouncilreport.org/atf/cf/%7B65BFCF9B-6D27-4E9C-8CD3-CF6E4FF96FF9%7D/S_2023_109.pdf> (käyty 28.2.2025).

UNSOM (United Nations Assistance Mission in Somalia) & OHCHR (Office of the United Nations High Commissioner for Human Rights)

2020. *Protection of Civilians Report. Building the Foundation for Peace, Security and Human Rights in Somalia. 1 January 2017 - 31 December 2019*. <https://unsom.unmissions.org/sites/default/files/protection_of_civilians_report.pdf> (käyty 26.2.2025).

12/2017. *Protection of Civilians Report. Building the Foundation for Peace, Security and Human Rights in Somalia*. <https://www.ohchr.org/sites/default/files/Documents/Countries/SO/ReportProtectionofCivilians.pdf> (käyty 26.2.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. OCHA 20.7.2023; ACAPS 14.4.2023, s. 3; EUAA 23.2.2023, s. 167. [↑](#footnote-ref-1)
2. PolGeoNow 30.7.2024; OCHA 20.7.2023. [↑](#footnote-ref-2)
3. EASO 4.9.2021, s. 132. [↑](#footnote-ref-3)
4. Crisis Group 19.5.2023; EASO 4.9.2021, s. 132. [↑](#footnote-ref-4)
5. Hiiraal Institute 5/2023, s. 2. [↑](#footnote-ref-5)
6. ACLED 1.3.2024; EASO 4.9.2021, s. 132. [↑](#footnote-ref-6)
7. ISS / Mahmood 11/2019, s. 3. [↑](#footnote-ref-7)
8. ACLED 1.3.2024; PolGeoNow 18.2.2023. [↑](#footnote-ref-8)
9. Crisis Group 19.5.2023; Crisis Group 2023. [↑](#footnote-ref-9)
10. Crisis Group 19.5.2023; ISW 15.2.2023. [↑](#footnote-ref-10)
11. Shabelle News 28.2.2023; PolGeoNow 18.2.2023; Crisis Group 2023. [↑](#footnote-ref-11)
12. ACLED 1.3.2024. [↑](#footnote-ref-12)
13. Crisis Group 19.5.2023; ISW 15.2.2023. [↑](#footnote-ref-13)
14. HIPS 5/2024, s. 26; ACLED 3.3.2023; UNSC 16.2.2023, s. 2; OCHA 9.2.2023, s. 1; Hiiraan Online 6.2.2023. [↑](#footnote-ref-14)
15. ACLED 1.3.2024; UNSC 2.10.2023, s. 17; ACAPS 14.4.2023, s. 3-4; Crisis Group 2023. [↑](#footnote-ref-15)
16. Crisis Group 2023. [↑](#footnote-ref-16)
17. PolGeoNow 30.7.2024; HIPS 5/2024, s. 29; UNSC 13.10.2023, s. 2. [↑](#footnote-ref-17)
18. ACLED 30.9.2024; Crisis Group 2023. [↑](#footnote-ref-18)
19. Crisis Group 11.12.2024; Crisis Group 2024; Crisis Group 2023. [↑](#footnote-ref-19)
20. Crisis Group 2024. [↑](#footnote-ref-20)
21. Crisis Group 11.12.2024; Crisis Group 2024; Crisis Group 2023. [↑](#footnote-ref-21)
22. ACLED 24.1.2025; Somali Dispatch 22.5.2024; Garowe Online 20.5.2024. [↑](#footnote-ref-22)
23. Crisis Group 11.12.2024. [↑](#footnote-ref-23)
24. Crisis Group 11.12.2024; ACLED 15.1.2024. [↑](#footnote-ref-24)
25. HIPS 5/2024, s. 26-27; UNSC 2.10.2023, s. 18; Crisis Group 2023. [↑](#footnote-ref-25)
26. Hiiraal Institute 5/2023, s. 3. [↑](#footnote-ref-26)
27. ACLED 1.3.2024; Crisis Group 2023. [↑](#footnote-ref-27)
28. Crisis Group 2023. [↑](#footnote-ref-28)
29. ACLED 15.1.2024; Crisis Group 2024. [↑](#footnote-ref-29)
30. ACLED 1.3.2024. [↑](#footnote-ref-30)
31. PolGeoNow 30.7.2024. [↑](#footnote-ref-31)
32. Crisis Group 19.5.2023; Crisis Group 2023. [↑](#footnote-ref-32)
33. Hiiraal Institute 5/2023, s. 3. [↑](#footnote-ref-33)
34. New Lines Magazine / Stremple 6.11.2023. [↑](#footnote-ref-34)
35. UNGA / UNSC 3.6.2024, s. 22. [↑](#footnote-ref-35)
36. PolGeoNow 30.7.2024. [↑](#footnote-ref-36)
37. UNHCR / PSMN 5.11.2024, s. 1-2. [↑](#footnote-ref-37)
38. UNSOM & OHCHR 12/2017, s. 13. [↑](#footnote-ref-38)
39. EASO 1.7.2021, s. 52. [↑](#footnote-ref-39)
40. Felbab-Brown / UNU 2020, s. 115, 126. [↑](#footnote-ref-40)
41. UNSOM & OHCHR 2020, s. 16. [↑](#footnote-ref-41)
42. RVI & SSF 12/2021, s. 25. [↑](#footnote-ref-42)
43. ACCORD 16.8.2016. [↑](#footnote-ref-43)
44. RVI & SSF 12/2021, s. 25. [↑](#footnote-ref-44)
45. Maahanmuuttovirasto / Maatietopalvelu 5.10.2018, s. 19. [↑](#footnote-ref-45)
46. DIS 3/2004, s. 31-32. [↑](#footnote-ref-46)